তিনিচুকীয়া জিলাৰ লেখাপানীত নগা উগ্ৰপন্থীৰ বিৰুদ্ধে অভিযান চলাই যোৱা ১৪ এপ্ৰিল অৰ্থাৎ দেওবাৰে এজন এন এছ চি এন (কে)ৰ দুৰ্ধৰ্ষ কেডাৰক আটক কৰিবলৈ সক্ষম হয়। ধৃত কেডাৰজনৰ নাম লুংফিং হাকুম ওৰফে হাছিন হাকুম বুলি জানিব পৰা গৈছে।
স্পিয়াৰ কৰ্পছৰ অধীনত ভাৰতীয় সেনাৰ এটা অভিযানকাৰী দলে গোপন সূত্ৰৰ পৰা পোৱা তথ্যৰ আধাৰত অভিযান চলাই উগ্ৰপন্থী সদস্য জনক আটক কৰে। সোমবাৰে সংবাদ মাধ্যমৰ আগত এই কথা প্ৰকাশ কৰে।
উল্লেখ্য যে প্ৰথম পৰ্যায়ৰ লোকসভা নিৰ্বাচন অনুষ্ঠিত হৈ যোৱাৰ পাছতে তিনিচুকীয়া জিলাৰ লেখাপানী অঞ্চলত এন এছ চি এন (কে)ৰ সদস্যই বাহৰ পাতি থকা বুলি এক বিশেষ সূত্ৰৰ পৰা জানিব পাৰি সেনাৰ দলে অভিযান চলাইছিল।
উল্লেখ্য যে ২০০৩ চনতে সংগঠনটোত যোগ দিয়া ধৃত কেডাৰজনে অৰুণাচল প্ৰদেশৰ চাংলাং জিলাৰ বিভিন্ন অঞ্চলত সক্ৰিয়তাৰে চলাই গৈছিল ধনদাবীৰ লগতে বিভিন্ন অনৈতিক কাৰ্যকলাপ।
ইতিমধ্যে সেনাৰ অভিযানকাৰী দলটোৱে ধৃত কেডাৰজনক অসম আৰক্ষীক গতাই দিছে আৰু য়ু পি এ এক্ট ১০/১৩ৰ অধীনত এখন এজাহাৰ দাখিল কৰা বুলিও জানিব পৰা গৈছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
